Vaba Saaremaa
Vaba Saaremaa oli 1919. aastal Kuressaares ilmunud ajaleht. Lehte andis välja C. Palk (numbrid 1–18), seejärel Saaremaa Kirjastusühisus (numbrid 19–43). Riigi Teataja, nr. 39, 20. juuni 1919 andmetel oli ajalehe Waba Saaremaa väljaandja 27. märtsist Saaremaa Kirjastuse Ühisus ja vastutav toimetaja Adolf Aulik, 32 a. wana, elukoht Kuresaares, Komendandi uul.; nr. 9 lehte trükitakse Saaremaa Kirjastuse Ühisuse trükikojas Kuresaares, Lossi uul. nr. 3. 2. aprillist oli vastutav toimetaja Aleksander Lepik, 30 a. wana; elukoht Kuresaares, Suure-Põllu uul. nr. 9.